*Վիքիպեդիայում կան հոդվածներ Գրիգորյան ազգանունով այլ մարդկանց մասին։*

**Ադամ Գրիգորյան** (անգլ.՝ Adam Krikorian, հուլիսի 22, 1974(1974-07-22)), հայազգի ամերիկացի ջրագնդակի մարզիչ և Միացյալ Նահանգների ջրագնդակի կանանց ազգային հավաքականի գլխավոր մարզիչ։ Նրա գլխավորությամբ ԱՄՆ ջրագնդակի կանանց ազգային հավաքականը 2012, 2016, 2020 թվականների օլիմպիական խաղերում ոսկե մեդալներ է շահել։ Նա ճանաչվել է ԱՄՆ Օլիմպիական կոմիտեի 2016 թվականի խաղերի մարզիչ։ Ադամը ջրագնդակի ազգային առաջնություններում 15 անգամ նվաճել է ոսկե մեդալներ՝ որպես խաղացող, մարզիչի օգնական և գլխավոր մարզիչ։

Ընտանիք
-------

Ադամ Գրիգորյանը ծնվել է ամերիկահայեր Գարի և Ջոյս (ծնունդով Սրապյան) Գրիգորյանների ընտանիքում։ Գրիգորյանը Sling Media-ի հիմնադիրներ Բլեյք և Ջեյսոն Գրիգորյանների կրտսեր եղբայրն է։ Ադամը իր եղբայրների օրինակով է լողավազան գնացել։ Բլեյքը ջրագնդակ է խաղացել UCLA-ում, մինչդեռ Ջեյսոնը Cal- ում։ Բլեյքը մահացել է սրտի կաթվածից Ռիո դե Ժանեյրոյի 2016 թվականի Օլիմպիական խաղերի մեկնարկից մի քանի օր առաջ; Օլիմպիական խաղերի ժամանակ Ադամը վերադարձել Հյուսիսային Կալիֆոռնիա եղբոր թաղման համար։

Ադամ Գրիգորյանն ամուսնացած է Անիսիայի հետ, ունեն երկու երեխա՝ Ջեքը և Անաբելը։ Նրանք ապրում են Կալիֆորնիայի Մանհեթեն Բիչում։

Ավագ դպրոց և քոլեջ
------------------

Ադամ Գրիգորյանը ջրագնդակի և լողի հեղինակավոր մասնագետ է։ Հաճախել է Մաունթեյն Վյու միջնակարգ դպրոցը (անգլ.՝ Mountain View High School) նախքան UCLA-ում քոլեջի ջրագնդակ խաղալը։ Ավագ դպրոցում ավարտական տարվա ընթացքում նա խփել է 113 գոլ և արժանացել Համայն Ամերիկա (անգլ.՝ All-America) պատվավոր կոչման։ Նա օգնել է իր թիմին հաղթել պատանեկան օլիմպիական խաղերի ազգային առաջնությունում։

1995 թվականին 23 տարեկան Ադամ Գրիգորյանի ղեկավարությամբ UCLA-ը շահել է իր առաջին NCAA առաջնությանը։ UCLA- ում եղած ժամանակ, չորս տարի անընդմեջ՝ 1992–1995 թվականներին Գրիգորյանը խփել է 76 գոլ։ Նա համարվել է All-America և All-MPSF երկրորդ մրցանակակիր։ 1994 և 1995 թվականներին Ադամը UCLA-ի թիմի ավագն է եղել։ 2016 թվականին նա ընդգրկվել է UCLA-ի աթլետիկայի փառքի սրահում։

Մարզչական աշխատանք
------------------

### Համալսարան

Ադամ Գրիգորյանը (ձախից) և UCLA-ի կանանց ջրագնդակի թիմը UCLA- ի 100 -րդ NCAA առաջնության հաղթող, 2007 թ.
Ադամ Գրիգորյանը Սպիտակ տանը՝ ջրագնդակի իր թիմի հետ, 2008 թ. հունիս
1996 թվականին Ադամ Գրիգորյանը դարձել է UCLA- ի ջրագնդակի տղամարդկանց թիմի մարզչի օգնական, այնուհետև՝ 1997 թվականին, ջրագնդակի կանանց թիմի մարզչիչ։ Մարզչական կարիերայի ընթացքում նրա թիմերը նվաճեցել են 15 ազգային առաջնություն, որոնցից 11 -ի ժամանակ նա եղել է գլխավոր մարզիչ, երեքի ժամանակ՝ որպես մարզչի օգնական և մեկի ժամանակ որպես խաղացող։ 2004 թվականին Ադամը հայտարարվել է ջրագնդակի տղամարդկանց տարվա լավագույն մարզիչ և 2001, 2005, 2006 և 2007 թվականներին ջրագնդակի կանանց լավագույն մարզիչ։

Կանանց 2007 թվականին NCAA 100 -րդ առաջնությունում UCLA- ն պատմության մեջ առաջին անգամ է գրավել չեմպիոնական տիտղոսը։ 2008 թվականի կանանց թիմն անցկացրել է կատարյալ՝ 33-0 մրցաշրջան, ներառյալ MPSF առաջնության երեք խաղերը և NCAA առաջնության երեք խաղերը։

Ադամ Գրիգորյանը առաջին հորիզոնականում է ջրագնդակի տղամարդկանց ակտիվ մարզիչների թվում NCAA- ի առաջնություններում, երկու թիմերն էլ մեկ սեզոնի ընթացքում երեք անգամ արժանացել են ազգային տիտղոսների ('99 -’00, ’00 -’01, ’04 -’05): Որպես ջրագնդակի տղամարդկանց գլխավոր մարզիչ Ադամը Համաամերիկյան (All-America) խաղերի 25 ընտրյալ խաղ է անցկացրել։

Գրիգորյանը մարզել է Peter J. Cutino մրցանակի հինգ դափնեկիրների՝ Շոն Քերնին (2000 և 2001), Քորալի Սիմոնսին (2001), Նատալի Գոլդային (2005), Քելլի Ռուլոնին (2007) և Քորթնի Մեթյուզոնին (2008)։ Մրցանակը տրվում է ականավոր ջրագնդակի կին և տղամարդ նշանավոր կոլեգիալ խաղացողներին։ 2007–2008 մրցաշրջանի համար նա հինգերորդ անգամ արժանացել է NCAA I դիվիզիոնի տարվա մարզչի մրցանակին՝ որպես UCLA- ի ջրագնդակի կանանց գլխավոր մարզիչ, որը տրվել է ջրագնդակի կոլեգիալ մարզիչների ասոցիացիայի (ACWPC) կողմից։ «Գրիգորյանը UCLA- ի ջրագնդակի կանանց ծրագիրը հասցրեց իր 11-րդ ազգային առաջնության` 7-րդ ազգային տիտղոսն իր գլխավոր մարզչի պաշտոնում 10 տարվա ընթացքում։ UCLA- ն գրանցեց իր երկրորդ անպարտելի մրցաշրջանը վերջին չորս տարիների ընթացքում `գրանցելով ընդհանուր 33-0 ռեկորդ և կատարյալ։ 12-0 MPSF նշան »,-ըստ UCLA մարզական դեպարտամենտի։

2009 թվականին Գրիգորյանը ջրագնդակի կոլեգիալ մարզիչների ասոցիացիայի (ACWPC) կողմից հինգերորդ անընդմեջ մրցաշրջանում և ընդհանուր վեցերորդ անգամ ճանաչվել է NCAA I դիվիզիոնի տարվա մարզիչ։

### Միջազգային հարթակներ

Հռոմում կայացած աշխարհի առաջնությունում ԱՄՆ-ի ջրագնդակի կանանց թիմը գլխավոր մարզիչ Գրիգորյանի ղեկավարությամբ 2009 թվականի հուլիսի 31-ին Իտալիայում 6-5 հաշվով հաղթել է Կանադային և ոսկե մեդալի է արժանացել։

2011 թվականի հոկտեմբերին Ադամ Գրիգորյանի գլխավորությամբ թիմը ոսկե մեդալի է արժանացել Մեքսիկայի Գվադալախարա քաղաքում անցկացվող Համաամերիկյան խաղերում։

2012 թվականի առաջին անգամ ոսկե նվաճումից ի վեր, ամերիկացիները գերակշռել են այս մարզաձևում ՝՝ նվաճելով Աշխարհի 2014 և 2015 թվականի աշխարհի առաջնությունները և երեք անընդմեջ համաշխարհային լիգայի տիտղոսները Չինաստանում։

2012 թվականի ամառային օլիմպիական խաղերում օգոստոսի 9 -ին 8–5 հաշվով հաղթելով Իսպանիայի ընտրանուն նրա ղեկավարած ջրագնդակի կանանց ազգային հավաքականը նվաճել է ոսկե մեդալը։ 2016 թվականի օգոստոսի 19-ին Գրիգորյանը ԱՄՆ-ի ջրագնդակի կանանց հավաքականին հասցրել է երկրորդ անընդմեջ ոսկե մեդալի, երբ Բրազիլիայի Ռիո դե Ժանեյրո քաղաքում 12-5 հաշվով հաղթել են Իտալիայի հավաքականին։ Տոկիոյի օլիմպիական խաղերում ԱՄՆ ջրագնդակի կամամց հավաքականը երրորդ անգամ Գրիգորյանի ղեկավարությամբ անընդմեջ նվաճել են օլիմպիական ոսկին։

### Ազգային առաջնություններ

| Տարի | Չչեմպիոն | Որպես | Հաղթող | Պարտվող | Հաշիվ |
| --- | --- | --- | --- | --- | --- |
| 1995 | NCAA չեմպիոն | ուսանող-մարզիկ | UCLA տղամարդկան ջրագնդակ | Cal | 20-6/8-0 |
| 1996 | NCAA չեմպիոն | մարզիչի օգնական | UCLA տղամարդկան ջրագնդակ | USC | 24-6/6-2 |
| 1997 | NCAA չեմպիոն | մարզիչի օգնական | UCLA կանանց ջրագնդակ | Cal | 31-1/6-0 |
| 1998 | NCAA չեմպիոն | մարզիչի օգնական | UCLA կանանց ջրագնդակ | Cal | 35-1/9-0 |
| 1999 | NCAA չեմպիոն | գլխավոր մարզիչ | UCLA տղամարդկան ջրագնդակ | Stanford | 22-3/8-0 |
| 2000 | NCAA չեմպիոն | գլխավոր մարզիչ | UCLA տղամարդկան ջրագնդակ | UCSD | 19-7/6-2 |
| 2000 | NCAA չեմպիոն | գլխավոր մարզիչ | UCLA կանանց ջրագնդակ | USC | 30-5/8-1 |
| 2001 | NCAA չեմպիոն | գլխավոր մարզիչ | UCLA կանանց ջրագնդակ | Stanford | 18-4/9-1 |
| 2003 | NCAA չեմպիոն | գլխավոր մարզիչ | UCLA կանանց ջրագնդակ | Stanford | 24-4/8-2 |
| 2004 | NCAA չեմպիոն | գլխավոր մարզիչ | UCLA տղամարդկան ջրագնդակ | Stanford | 25-3/8-0 |
| 2005 | NCAA չեմպիոն | գլխավոր մարզիչ | UCLA կանանց ջրագնդակ | Stanford | 33-0/12-0 |
| 2006 | NCAA չեմպիոն | գլխավոր մարզիչ | UCLA կանանց ջրագնդակ | USC | 29-4/11-1 |
| 2007 | NCAA չեմպիոն | գլխավոր մարզիչ | UCLA կանանց ջրագնդակ | Stanford | 28-2/11-1 |
| 2008 | NCAA չեմպիոն | գլխավոր մարզիչ | UCLA կանանց ջրագնդակ | USC | 33-0/12-0 |
| 2009 | NCAA չեմպիոն | գլխավոր մարզիչ | UCLA կանանց ջրագնդակ | USC | 25-6/9-3 |

Ծանոթագրություններ
------------------

1. ↑  «U.S. Olympic Committee Announces 2016 Winners For Team USA Awards Presented By Dow, Best Of The Games». United States Olympic Committee. 2016 թ․ սեպտեմբերի 28. Վերցված է 2016 թ․ սեպտեմբերի 29-ին.
2. ↑  «Krikorian Named Women's Senior National Team գլխավոր մարզիչ». Արխիվացված է օրիգինալից 2011 թ․ հունիսի 8-ին. Վերցված է 2009 թ․ մարտի 28-ին.
3. ↑  Veronin, Nick (2012 թ․ մայիսի 10). «Making a splash at the Olympics». *Mountain View Voice*. Վերցված է 2016 թ․ սեպտեմբերի 29-ին.
4. ↑  Shipnuck, Alan (2016 թ․ օգոստոսի 11). «U.S. waterpolo coach makes emotional return to Rio». *Sports Illustrated*. Վերցված է 2016 թ․ սեպտեմբերի 29-ին.
5. ↑  Vartabedian, Tom (2016 թ․ օգոստոսի 30). «A Well-Deserved Olympic Tribute to Adam Krikorian». *Armenian Weekly*. Վերցված է 2016 թ․ սեպտեմբերի 29-ին.
6. ↑  «Player Bio: Adam Krikorian». CBS Interactive. Արխիվացված է օրիգինալից 2012 թ․ դեկտեմբերի 23-ին. Վերցված է 2013 թ․ հունվարի 5-ին.
7. ↑  «Cutino Award winners». Արխիվացված է օրիգինալից 2020 թ․ մայիսի 14-ին. Վերցված է 2021 թ․ օգոստոսի 8-ին.
8. ↑  «USA wins gold in women's water polo». *usatoday.com*. Վերցված է 2016 թ․ սեպտեմբերի 29-ին.
9. ↑  «USA Water Polo Women's Olympic Team Features 4 Returners from 2012 Gold». *swimmingworldmagazine.com*. 2016 թ․ հուլիսի 6. Վերցված է 2016 թ․ սեպտեմբերի 29-ին.
10. ↑  «Տոկիո-2020․ ԱՄՆ ջրագնդակի կանանց հավաքականը՝ ՕԽ չեմպիոն - Armsport.am». *armsport.am*. Վերցված է 2021 թ․ օգոստոսի 8-ին.
11. ↑  «Տոկիո-2020․ ԱՄՆ ջրագնդակի կանանց հավաքականը՝ ՕԽ չեմպիոն - Armsport.am». *armsport.am*. Վերցված է 2021 թ․ օգոստոսի 8-ին.
12. ↑  UCLA defeats USC, claims NCAA women's water polo title Արխիվացված 2011-06-03 Wayback Machine, *Los Angeles Daily News*, May 10, 2009